CELEX: 62013TN0430
Language: el
Date: 2013-08-19 00:00:00
Title: Υπόθεση T-430/13 P: Αναίρεση που άσκησε στις 19 Αυγούστου 2013 η Ευρωπαϊκή Οικονομική και Κοινωνική Επιτροπή (ΕΟΚΕ) κατά της αποφάσεως που εξέδωσε το Δικαστήριο Δημόσιας Διοίκησης στις 26 Ιουνίου 2013 στην υπόθεση F-21/12, Achab κατά ΕΟΚΕ

9.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 325/38
            
         Αναίρεση που άσκησε στις 19 Αυγούστου 2013 η Ευρωπαϊκή Οικονομική και Κοινωνική Επιτροπή (ΕΟΚΕ) κατά της αποφάσεως που εξέδωσε το Δικαστήριο Δημόσιας Διοίκησης στις 26 Ιουνίου 2013 στην υπόθεση F-21/12, Achab κατά ΕΟΚΕ
   (Υπόθεση T-430/13 P)
   2013/C 325/63
   Γλώσσα διαδικασίας: η γαλλική
   
      Διάδικοι
   
   
      Αναιρεσείουσα: Ευρωπαϊκή Οικονομική και Κοινωνική Επιτροπή (ΕΟΚΕ) (εκπρόσωπος: M. Arsène, επικουρούμενος από τους D. Waelbroeck και A. Duron, δικηγόρους)
   
      Αντίδικος κατ’ αναίρεση: Mohammed Achab (Βρυξέλλες, Βέλγιο)
   
      Αιτήματα της αναιρεσείουσας
   
   Η αναιρεσείουσα ζητεί από το Γενικό Δικαστήριο:
   
               —
            
            
               να αναιρέσει την απόφαση του Δικαστηρίου Δημόσιας Διοίκησης στην υπόθεση F-21/12, καθόσον ακυρώνει την απόφαση της ΕΟΚΕ της 9ης Ιουνίου 2011, περί αναζητήσεως του επιδόματος αποδημίας το οποίο καταβλήθηκε στον M. Achab από 1ης Ιουλίου 2010, και υποχρεώνει την ΕΟΚΕ να φέρει τα έξοδά της και το ήμισυ των εξόδων του προσφεύγοντος·
            
         
               —
            
            
               να δεχθεί τα αιτήματα της αναιρεσείουσας, δηλαδή να απορρίψει την προσφυγή ως παντελώς αβάσιμη·
            
         
               —
            
            
               να καταδικάσει τον αναιρεσίβλητο στα έξοδα της παρούσας δίκης και της δίκης ενώπιον του Δικαστηρίου Δημόσιας Διοίκησης.
            
         
      Λόγοι αναιρέσεως και κύρια επιχειρήματα
   
   Προς στήριξη της αναιρέσεως, η αναιρεσείουσα προβάλλει πέντε λόγους.
   
               1)
            
            
               Ο πρώτος λόγος αφορά πλάνη περί το δίκαιο, καθόσον το ΔΔΔ έκρινε κακώς ότι δεν πληρούνταν οι προϋποθέσεις αναζητήσεως των αχρεωστήτως καταβληθέντων.
            
         
               2)
            
            
               Ο δεύτερος λόγος αφορά περί το δίκαιο, καθόσον η εκδοθείσα δικαστική απόφαση συντελεί στον αδικαιολόγητο πλουτισμό του προσφεύγοντος.
            
         
               3)
            
            
               Ο τρίτος λόγος αφορά πρόδηλη πλάνη εκτιμήσεως, διότι το ΔΔΔ έκρινε κακώς ότι η ΕΟΚΕ ουδέποτε δημοσίευσε ανακοίνωση προς το προσωπικό της προκειμένου να του επιστήσει την προσοχή επί των συνεπειών της πολιτογραφήσεως.
            
         
               4)
            
            
               Ο τέταρτος λόγος αφορά πλάνη περί το δίκαιο, καθόσον το Δικαστήριο Δημόσιας Διοίκησης παραβίασε την αρχή κατά την οποία οι δημοσιονομικές διατάξεις έχουν αυστηρή εφαρμογή και οι διατάξεις που εισάγουν εξαίρεση πρέπει να ερμηνεύονται στενά και περιοριστικά.
            
         
               5)
            
            
               Ο πέμπτος λόγος αφορά πλάνη περί το δίκαιο όσον αφορά την κατανομή των δικαστικών εξόδων.